tomron87/hebrew-wikipedia-sentences-corpus huggingface dataset:
ניוטון "ניוט" לווינגסטון הרביעי (ג'ייסון דוליי): חברם של קורי ומינה.
אביו סנאטור ואמו נשיאת בית המשפט העליון של ארצות הברית.
מינה פארום (מיירה וולש): הגיעה מבהאוויה (מדינה בדיונית), אביה הוא השגריר מטעם מדינתה.
קורטני ת'ורן-סמית' , היא שחקנית אמריקאית.
ידועה בעיקר בשל גילום דמויותיהן של אליסון פרקר בסדרת הדרמה "מלרוז פלייס", ג'ורג'יה תומאס בדרמה הקומית "אלי מקביל", שריל בקומדיית המצבים "החיים על פי ג'ים", ובתור לינדזי בסיטקום "שני גברים וחצי".
נולדה בסן פרנסיסקו שבקליפורניה, בתם של וולטר, חוקר שוק המחשבים, ולורה, תרפיסטית, ולה אחות אחת.
כאשר הייתה בגן הילדים הופיעה בהצגה "שלגיה ושבעת הגמדים", אז גילתה את אהבתה למשחק.
כאשר הייתה בת שבע התגרשו הוריה, והיא התגוררה עם אביה ועם אמה לסירוגין בפרוורים של סן פרנסיסקו.
במקביל ללימודיה התיכוניים למדה משחק, והופיעה במחזות תיאטרון.
כאשר הצטרפה לגילדת שחקני המסך האמריקנית (SAG) שינתה את שמה לקורטני תורן-סמית, כאשר היא משלבת את השם האמצעי שלה, תורן, שהוא שם נעוריה של אמה, בשם המשפחה שלה.
בסמוך לסיום לימודיה התיכוניים לוהקה תורן-סמית לתפקיד בסרט הקולנוע "לוקאס" (1986), קומדיית נעורים טרגית, לצדם של צ'ארלי שין, וינונה ריידר וקורי היים, אז ביטלה את תוכניתה ללמוד באוניברסיטה, ועברה להתגורר בלוס אנג'לס.
באותה עת גם כיכבה בסרט הקולנוע "Welcome to 18", והשתתפה בסדרת הטלוויזיה "Fast Times".
בהמשך גילמה תפקידים נוספים על המסך הקטן והמסך הגדול, בהם בקומדיות הנעורים הקולנועיות: "סאמר סקול" ו"נקמת היורמים 2: יורמים בגן עדן", שתיהן ראו אור ב-1987, ובקומדיית המצבים "המעון של משפחת הרפר" (אחד התפקידים הראשיים, לצדן של ג'וליה לואי-דרייפוס, ת'ורה ברץ' ושחקנים נוספים, ב-1988–1989).
ב-1990 הופיעה תורן-סמית בשישה פרקים של הדרמה הטלוויזיונית הפופולרית "פרקליטי אל איי".
התפקיד שהביא לה פרסום רב היה בסדרת הדרמה "מלרוז פלייס", שם גילמה את דמותה של אליסון פרקר בשנים 1992–1997. בשנת 1997 החלה להופיע באחד התפקידים הראשיים בדרמה קומית חדשה, "אלי מקביל" של היוצר דייוויד אי קלי.
תורן-סמית גילמה שם את ג'ורג'יה תומאס, עורכת דין צעירה ואשתו של בילי תומאס, אהוב הנעורים של אלי מקביל (גולמה על ידי קליסטה פלוקהארט).
הסדרה זכתה לפופולריות רבה ברחבי העולם, ותורן-סמית הופיעה בשלוש העונות הראשונות.
ב-2000 עזבה את הסדרה, לדבריה גם בשל הלחץ להיות רזה.
לאחר מכן שבה לסדרה כשחקנית אורחת.
ב-1999 החלה לשמש כ"פנים" של "Almay", מותג קוסמטיקה של חברת רבלון.
ב-2001 החלה לגלם את דמותה של שריל, אשתו של ג'ים, בקומדיית המצבים "החיים על פי ג'ים".
כן דיבבה את אשת החתול בסרט האנימציה הקצר "Batman: New Times" (2005).
בשנת 2009 שיחקה בקומדיית הנעורים "מלחמת בנות הקולג'" כאמא של לוסי הייל.
ב-2007 הוציאה לאור רומן בשם "Outside In", בהוצאת Broadway Books.
הספר עוסק בצד הפחות זוהר של החיים ההוליוודיים.
בשנים 2010–2015 שיחקה בתור לינדזי מקלרוי (זוגתו של אלן) בסיטקום "שני גברים וחצי".
ב-2000 נישאה תורן-סמית לאהובה דאז, מדען גנטי בשם אנדרו קונרד.
השניים התגרשו לאחר כחצי שנה.
בינואר 2007 נישאה בשנית, הפעם לרוג'ר פישמן, ושנה לאחר מכן נולד לשניים בן בכור.
תורן-סמית מתגוררת בלוס אנג'לס, מגדלת כלבים ועוסקת ביוגה.
קורטני לי הוא כדורסלן עבר אמריקאי ששיחק בעמדת הקלע.
בשנת 2004 החל לי לשחק באוניברסיטת מערב קנטאקי, ובשנתו הראשונה קבע את שיא המכללה ל"" כאשר קלע 461 נקודות ב-31 משחקים.
בשנותיו במכללה, נבחר שלוש שנים לחמישיית השנה בליגה, כשבשנתו האחרונה נבחר לי לשחקן המצטיין של הליגה.
לי גם עזר לקנטאקי להגיע לשלב שמינית גמר פלייאוף ה-NCAA, עם של 20.4 נקודות, כולל שיא קריירה של 33 נקודות מול אוניברסיטת ארקנסו.
לי סיים את קריירת המכללות שלו כשהוא משווה את שיאו של ג'ים מקדניאלס כקלעי המצטיין של המכללה בכל הזמנים עם 2,238 נקודות.
ללי יש קעקוע שכתוב בו "R.I.P.
Danny Rumph" (בתרגום חופשי: דני ראמף ז"ל) לזכרו של חברו הטוב לקבוצה במכללה, אשר התמוטט ומת תוך כדי משחק.
לי נבחר על ידי קבוצת אורלנדו מג'יק במקום ה-22 בדראפט ה-NBA של שנת 2008. ב-23 במרץ 2009 קבע את שיא הקריירה שלו בעונה הסדירה כאשר קלע 22 נקודות במדיסון סקוור גארדן נגד ניו יורק ניקס.
במהלך הסיבוב הראשון של הפלייאוף של עונת 2008 מול פילדלפיה 76', קלע לי 18 נקודות במשחק הראשון ו-24 נקודות במשחק השני בסדרה.
במשחק החמישי בסדרה, נפגע לי בפניו בעקבות התקלות עם דווייט הווארד, שבר את אפו והחמיץ את המשחק השישי בסדרה.
הוא חזר לשחק בסיבוב השני של הפלייאוף, בסדרה נגד בוסטון סלטיקס, אך נאלץ לשחק עם מסכה על פניו לשארית העונה.
בסיום עונת הרוקי שלו עבר לי לניו ג'רזי ביחד עם רייפר אלסטון וטוני באטי בעסקת חליפין תמורת וינס קרטר וריאן אנדרסון.
במהלך עונת הוביל לי את ניו ג'רזי עם 93 חטיפות בעונה ושיא קריירה של 30 נקודות בהפסד קבוצתו 107-101 לממפיס גריזליס.
ב-11 באוגוסט 2010, עבר לי ליוסטון רוקטס בעסקת חליפין אשר כללה חמישה שחקנים וארבע קבוצות.
ב-20 ביולי 2012 הוא הועבר בטרייד לבוסטון סלטיקס בתמורה לג'ג'ואן ג'ונסון, איטואן מור, שון ויליאמס ובחירת דראפט מהסיבוב השני ב-2013.
במהלך עונת הועבר לממפיס גריזליס בטרייד משולש עם אוקלהומה סיטי ת'אנדר.
ב-17 בפברואר 2016 נשלח לשארלוט הורנטס בטרייד משולש בו נשלחו כריס אנדרסן (ממיאמי) ופי ג'יי היירסטון (משארלוט) לממפיס גריזליס, ובריאן רוברטס (משארלוט) הועבר למיאמי היט.
בסיום העונה הפך לשחקן חופשי וחתם בניו יורק ניקס, בה שיחק במשך שתי עונות וחצי.
באמצע עונת הועבר בטרייד יחד עם קריסטפס פורזינגיס, טריי ברק וטים הארדוויי הבן לדאלאס מאבריקס, תמורת דניס סמית', דיאנדרה ג'ורדן, וסלי מת'יוס ושתי בחירות דראפט עתידיות.
ביוני 2020 נפצע ברגלו השמאלית, ונאלץ להחמיץ את כל המשך עונת .
הקורטס חֵנֵרַלֵס (בספרדית: Cortes Generales, מילולית: "האספה הכללית") הוא הפרלמנט של ספרד, נקרא על פי רוב "הקורטס".
הפרלמנט מורכב משני בתים - הסנאט ("Senado") שהוא הבית העליון, וקונגרס הנציגים ("Congreso de los Diputados") שהוא הבית התחתון.
ממשלת ספרד צריכה לקבל את אמונו על מנת להיכנס לתפקידה, ובסמכות הקונגרס להביע אי אמון בממשלה.
בקונגרס צריכים להיות על פי החוקה בין 300 ל-400 חברים, הנבחרים בבחירות אזוריות ב-52 אזורי בחירה שהם חמישים מחוזות ספרד והערים סאוטה ומלייה שעל חופי מרוקו.
בסנאט 264 מושבים, מהם 208 נבחרים בבחירות אישיות והיתר ממונים על ידי הגופים המחוקקים של 19 הקהילות האוטונומיות של ספרד.
ימי הביניים (המאות 8 עד 15)
שיטת הקורטס (אספה) נעוצה במערכת הפיאודליזם של ימי הביניים.
בעלי האחוזות ברמה העליונה החזיקו אספת נכבדים שייעצה להם באופן שוטף.
המועצה התחלקה לשלוש שדרות: אצילים, אנשי כנסייה ובני "המעמד השלישי" (סוחרים ואומנים) המושב באספה נרכש בכסף מן האדון, כך שרק בעלי אמצעים יכלו לכהן בה.
הקורטס החשוב ביותר היה הקורטס של לאון, אשר התכנס ב-1188 כקורטס של אלפונסו התשיעי, מלך לאון.
ב-1230 התאחדה לאון עם קסטיליה והקורטס שלה התמקם בבירת קסטיליה, מדריד.
המלך היה רשאי לפזר את הקורטס אך הקורטס היה אחראי על הצבא וקופת האוצר, וכך נשמר איזון שחייב התנהלות פוליטית זהירה.
לקראת סוף המאה ה-12 התחוללו מספר שינויים שהעלו את כוחו של "המעמד השלישי" בערים.
כך החלו לתפוס בני מעמד זה מקום גדל והולך בשורות הקורטס.
כחלק ממערך היחסים הפוליטי מול המלך דרשו הערים וקיבלו פריווילגיות שאפשרו להן חופש לנהל עת עסקיהן ולקבוע את חוקיהן.
מהמחצית השנייה של המאה ה-15 ועד המאה ה-17
ב-1469 נישאו איזבלה הראשונה, מלכת קסטיליה ופרדיננד השני מלך ארגון, איחדו את ממלכותיהם ויצרו ישות מדינית גדולה וקתולית בספרד.
"תור הזהב של ספרד" לא היה תור זהב של חירות פוליטית.
הן בית בורבון והן בית הבסבורג נטו לריכוז הכוח בידי השליט.
במקביל לקורטס הכללי במדריד התקיים עד 1707 שלטון אוטונומי בנווארה ובמסגרתו קורטס אוטונומי.
קורטסים עצמאיים התקיימו גם בקטלוניה, ולנסיה ואראגון.
לאסיפות אלה היה יותר כוח ברמה המקומית מאשר לקורטס הקסטיליאני במדריד.
בתקופת המלחמות הנפוליאוניות וברפובליקה הראשונה
ב-1808 נכבשה ספרד על ידי נפוליאון בונפרטה.
בין ספטמבר 1810 לספטמבר 1814 התקיים שלטון גולה בעיר קדיס ובמסגרתו פעל הקורטס של קדיס.
תוצאת כינוסי הקורטס הייתה חקיקת החוקה של חודש מרץ 1812, וכן חוקים רבים אחרים שהפכו את המשטר ממשטר אבסולוטי למשטר של מונרכיה פרלמנטרית.
הרפובליקה הספרדית הראשונה (1873-1874) נוהלה על ידי הקונגרס, כאשר הסנאט פוזר עקב תמיכתו במלוכה.
חברי הקונגרס החלו לכתוב חוקה שתהפוך את ספרד לרפובליקה פדרלית, אך רעיון הרפובליקה לא צלח ובית בורבון הושב מחדש עם עלייתו לשלטון של אלפונסו השנים עשר, מלך ספרד.
להלכה ניהלו אלפונסו השנים עשר ואלפונסו השלושה עשר משטר של מונרכיה פרלמנטרית, אולם כוח השפעתו של הקורטס היה זעום.
התפתחות פוליטית הורגשה רק לאחר 1917, עת המפלגה הקומוניסטית של ספרד (PCE) ומפלגת הפועלים הסוציאליסטית הספרדית (PSOE) האשימו את הממשלה בזיופי בחירות בערי השדה.
ההתקוממות הפוליטית ועלייתן של קבוצות אנרכיסטיות הובילו לפיזור הקורטס ולמשטר דיקטטורי ב-1921.
ב-1931 הוכרז על בחירות כלליות וב-14 באפריל 1931 הוקמה הרפובליקה הספרדית השנייה, רפובליקה נשיאותית עם בית נבחרים בן בית יחיד.
הקורטס הוכרז כ"קורטס מכונן" שתפקידו להכין חוקה רפובליקאית.
שינוי המשטר הביא לעליית ממשלה רפובליקנית-סוציאליסטית תחת הנהגתו של הנשיא מנואל אסאניה.
למרות יצירת היקף רחב של חירויות, מנסחי החוקה נכשלו בהשגת הסכמה לגבי נושאים עיקריים עם הימין השמרני, אשר היה מושרש בצורה רבת כוח באזורי הכפר, וכן גם עם הכנסייה הקתולית, אשר בתי הספר שהיו בניהולה, הולאמו על ידי הממשלה הרפובליקנית.
בחירות לתקופת הקורטס השנייה התקיימו ב-1934 ובהן ניצחה מפלגת CEDA, ובהנהגתו של חוסה מריה חיל-רובלס הוקמה קואליציה של מפלגות ימין-מרכז, וימין קיצוני.
עקב הבחירות פרץ מרד אסטוריאס, אשר דוכא באכזריות על ידי פרנסיסקו פרנקו.
למרות היריבויות ואי-ההסכמות שבין הסוציאליסטים, קומוניסטים, והרפובליקנים השמאלנים המובסים במדריד ובקטלוניה, הוחלט ביניהם כי כדאי להם לעבוד ביחד, ולכן הם הקימו את החזית העממית.
ב-17 ביולי הוביל פרנקו מרד צבאי נגד הממשלה הלגיטימית, הוא יצא ממרוקו הספרדית בראש נאמניו והוביל לפרוץ מלחמת האזרחים בספרד.
הממשלה והקורטס המשיכו להתקיים עד לנפילת מדריד במרץ 1939.
פרנקו ביטל את המערכת המפלגתית והחליף אותה במה שכינה "דמוקרטיה אורגנית" בה היו אמורים האזרחים להשתתף באופן ישיר בהחלטות מבלי מנגנון מפלגתי כלשהו.
בין 1939 ל-1942 כיהנו בגוף המחוקק 100 חברי הפלנחה (הארגון הפוליטי היחיד), בדומה לפוליטביורו.
בשנת 1942 הוקם מחדש קורטס עם בית יחיד בו כיהנו 400 נציגי ציבור, עם רוב מובטח לחברי הפלנחה.
ב-15 ביוני 1977 התקיימו בחירות דמוקרטיות כלליות לבחירת קורטס מכונן שתפקידו יהיה להכין חוקה מודרנית ליברלית.
הקורטס דן כשנה וחצי וב-6 בדצמבר 1978 נחתמה ופורסמה חוקת ספרד מ-1978. החוקה כוננה קורטס דמוקרטי בעל שני בתים לפי הדגם הבריטי של מלוכה פרלמנטרית.
חלוקת המושבים בין המפלגות השונות בכל מחוז נעשית בשיטה יחסית, כשכל מפלגה מציגה רשימת מועמדים.
בסנאט מכהנים כ-265 חברים מהם כ-208 נבחרים בבחירות בחמישים המחוזות השונים.
לרוב המחוזות מוקצים ארבעה סנאטורים, ואילו במחוזות המורכבות מאיים יש בין שניים לשלושה סנטורים לכל אי (או קבוצה איים).
הסנאטורים נבחרים בכל מחוז בבחירות אישיות, ולכל בוחר יש זכות להצביע עבור עד שלושה מועמדים.
קורטס (בפורטוגזית: Cortes מילולית "חצרות") היו אספות בממלכת פורטוגל של ימי הביניים, בהן ישבו נציגי כל המעמדות: האצולה, הכמורה והעם (שנציגיו נמנו על הבורגנות), במטרה לטפל בענייני ציבור מקומיים או כלליים ובכך היוו סוג של פרלמנט מוקדם.
את האספות שנועדו לטפל בנושאים כלליים כינסו ופיזרו מלכי פורטוגל כרצונם.
כאשר היו מעורבים באספות נציגי כל שלושת המעמדות הן נקראו Cortes Gerais מילולית: החצרות הכלליות.
כאשר היה צורך ללבן או לנהל משא ומתן על נקודה ספציפית נקראו רק נציגי המעמדות שנושא זה היה רלוונטי עבורם.
במקביל לקורטס היו המלכים מכנסים לפעמים לצורך התייעצות את בתי המשפט המלכותיים (Curia Regis), שכללו אצולה קרקעית, הן אצילים פיאודליים והן נציגי כנסייה מחזיקי רכוש (בישופים, אבות מנזר וראשי מסדרים צבאיים).
נהלים אלו מקורם עוד בימי הממלכה הוויזיגותית טרום הכיבוש המוסלמי את חצי האי האיברי, אולם החל במאה ה-13, עם התעצמות הערים והתאגדותן, ניתן מקום במועצות גם לנציגי הערים.
הקורטס הידוע הראשון בו היו שותפים נציגי הערים כונס ב-1254 בלייריה על ידי אפונסו השלישי.
בחיי השגרה לא כונס קורטס ובמקום זאת הסתמכו המלכים על מועצות מייעצות מצומצמות שכללו נכבדים המקורבים לחצר.
קורטס כונס במקרים מיוחדים, למשל כאשר רצה המלך להטיל מיסים חדשים, למשל לצורך מימון מלחמה (זו הייתה הסיבה העיקרית לכינוס קורטס) או לשנות חוקים מהותיים, לבצע שינוי מהותי במדיניות החוץ או ליישב עניינים הקשורים בהורשת הכתר.
הקורטס, משכבר כונס, היה יכול להגיש למלך עתירות, אם העתירות התקבלו הן הפכו לחוקים ותקנות מלכותיים ובכך היה לקורטס היבט של גוף מחוקק יחד עם זאת למלך הייתה זכות ווטו, כלומר לא היה חייב לקבל ולאשר את העתירה.
רוב העתירות הוגשו על ידי הקורטס הכללי ונדרש אישור של שני מעמדות לפחות על מנת להעבירן.
החל במאה ה-15 ירד כוחו של הקורטס והמלכים כינסו פחות ופחות מועצות.
מנואל הראשון למשל, כינס במהלך 25 שנות מלכותו רק ארבע פעמים קורטס.
עם האיחוד האיברי של 1581 הקורטס צבר חשיבות חדשה והיה בעל תפקיד משמעותי בשיקום של 1640 אולם שוב דעך וקורטס אחרון נפגש ב-1698 לצורך הפורמלי של אשרור המלכתו של ז'ואאו הרביעי.
לאחר מכן לא כונס קורטס במשך יותר ממאה שנים.
מצב עניינים זה הגיע לסיומו עם המהפכה הליברלית של 1820, אשר בחוקה חדשה הקימה את הפרלמנט הפורטוגזי.
קורטני הודג'ס היה גנרל בצבא ארצות הברית, שנודע כמפקד הארמייה הראשונה של ארצות הברית בקרבות במערב אירופה במלחמת העולם השנייה.
הוא התקבל לאקדמיית וסט פוינט אבל נשר כעבור שנה בגלל ציון נמוך במתמטיקה.
ב-1906 התגייס לצבא ארצות הברית כטוראי ועבר את מסלול הקידום עד שסיים קורס קצינים ב-1909. לאחר מכן שירת עם ג'ורג' מרשל בפיליפינים ועם ג'ורג' פטון במקסיקו.
במלחמת העולם הראשונה שירת הודג'ס ברגימנט הרגלים ה-6, הדיוויזיה ה-5, שהייתה חלק מחיל המשלוח האמריקאי בצרפת ונטל חלק בקרבות בחזית נהר המארן.
על הצטיינותו הוענק לו צלב השירות המצוין.
בשנים 1920-1924 היה מדריך בווסט פוינט למרות שלא היה בוגר המוסד.
בשנים 1925-1926 היה מדריך בבית הספר לחיל רגלים בפורט בנינג בג'ורג'יה.
ב-1934 סיים את לימודיו במכללה ללוחמה של הצבא בוושינגטון וב-1938 מונה לסגן מפקד בית הספר לחיל רגלים.
במאי 1941 מונה למפקד בית הספר לחיל רגלים ובאותה שנה הועלה לדרגת מייג'ור ג'נרל.
בשנת 1942 מונה הודג'ס למפקד הקורפוס ה-10, ובשנת 1943 מונה למפקד הארמייה השלישית.
בעת הפלישה לנורמנדיה כיהן כסגנו של גנרל עומר ברדלי, מפקד הארמייה הראשונה.
ב-1 באוגוסט 1944 מונה הודג'ס למפקד הארמייה הראשונה וברדלי מונה למפקד קבוצת הארמיות ה-12 שכללה את הארמייה הראשונה ואת הארמייה השלישית בפיקודו של ג'ורג' פטון.
כוחותיו של הודג'ס השתתפו בקרב כיס פאלז, היו הכוחות האמריקנים הראשונים שנכנסו לפריס ומשם המשיכו ללוקסמבורג ובלגיה.
הארמייה של הודג'ס השתתפה בקרב יער הירטגן.
ביקורת נמתחה על הודג'ס בגלל האבדות הכבדות שספגה, הגם שבסוף הקרב נסוגו הגרמנים ונכבשה העיר אאכן, שהייתה העיר הגרמנית הראשונה שנפלה בידי בעלות הברית.
בדצמבר 1944 עמדה הארמייה של הודג'ס מול ההתקפה הגרמנית בקרב על הבליטה עד שהגרמנים נסוגו, בין היתר בזכות התקפת נגד של הארמייה השלישית בפיקודו של ג'ורג' פטון, שהגיעה מהדרום.
ב-7 במרץ 1945 הצליחו כוחותיו של הודג'ס לכבוש את גשר לודנדורף ליד רמאגן ולהעביר לראשונה כוחות לצד המזרחי של הריין.
זה היה בעיקר הישג מוראלי, מאחר שהגשר קרס לאחר מספר ימים ואיבד את חשיבותו האסטרטגית.
ב-15 באפריל 1945 הוענקה להודג'ס דרגת גנרל ארבעה כוכבים.
ב-25 באפריל 1945 נפגשו כוחותיו של הודג'ס עם כוחות של הצבא האדום ליד העיירה טורגאו על נהר האלבה ובכך נחצתה גרמניה.
הודג'ס נכח בטקס כניעת גרמניה הנאצית בריימס ב-7 במאי 1945.
לאחר כניעת גרמניה החל להכין את כוחותיו לפלישה ליפן (מבצע נפילה) שלא יצא לפועל בגלל כניעת יפן לאחר הטלת שתי פצצות האטום עליה.
הודג'ס נכח גם בטקס כניעת יפן ב-2 בספטמבר 1945.
לאחר המלחמה המשיך לפקד על הארמייה הראשונה עד לפרישתו לגמלאות ב-1949. הוא היה צנוע ולא אהב להתבלט, ולפיכך היה מפורסם פחות מעמיתיו.
נפטר בשנת 1966 ונקבר בבית הקברות הלאומי ארלינגטון.
קורי אנטוני בוּקר הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת ניו ג'רזי מאז אוקטובר 2013. לפני כן היה ראש העיר של ניוארק בין השנים 2006–2013.
בוקר נבחר לסנאט בבחירות המיוחדות שנערכו בשנת 2013, לאחר מותו של הסנאטור הוותיק פרנק לוטנברג, ונבחר בשנית לכהונה מלאה בשנת 2014.
וגדל בהרטינגטון פארק, הנמצאת 32 קילומטרים צפונית לניוארק.
הוריו, קרולין רוז וקרי אלפרד בוקר, נמנו עם המנהלים הבכירים הראשונים בחברת IBM שהיו אפרו-אמריקאים.
הוא גדל במשפחה נוצרית מתודיסטית אדוקה.
בנעוריו הצטיין בפוטבול ונבחר לאחד משחקני התיכון המצטיינים במדינה על ידי יו.אס.
הוא החל ללמוד באוניברסיטת סטנפורד, ושיחק פוטבול בנבחרת שלה.
הוא קיבל תואר ראשון במדע המדינה ב-1991 ותואר שני בפסיכולוגיה בשנה לאחר מכן.
לאחר לימודיו בסטנפורד זכה במלגת רודס ללימודים באוניברסיטת אוקספורד, וסיים תואר בהיסטוריה של ארצות הברית בקווינס קולג' שם.
בעת לימודיו באוקספורד יצר קשר אישי עם הרב שמואל בוטח, וכיהן כיו"ר אגודת הסטודנטים היהודית שהקים.
כשחזר מאוקספורד, סיים תואר JD במשפטים באוניברסיטת ייל.
הוא החל את הקריירה הפוליטית שלו כחבר במועצת העיר של ניוארק בשנים 1988–2002. הוא התמודד לראשות העיר ב-2002 אך הפסיד לראש העיר המכהן, אך רץ שוב ב-2006 והביס את סגן ראש העיר רונלד רייס.
במהלך כהונתו כראש עיר, שם דגש על פיתוח כלכלי והפחתת הפשע, וכן זכה למוניטין לאומי בשל מעורבותו בחיים הציבורים ובשל הקשרים שפיתח עם תומכיו דרך הרשתות החברתיות.
הוא השיג תרומה של מאה מיליון דולר ממרק צוקרברג למערכת החינוך של העיר.
לאחר שנחשב לאחד מן הפוליטיקאים הדמוקרטים הבולטים בניו ג'רזי, הפך למועמד המפלגה לבחירות המיוחדות לסנאט שנערכו ב-2013, בשל מותו של הסנאטור המכהן פרנק לוטנברג ביוני אותה שנה.
באוגוסט 2013 זכה בפריימריז הדמוקרטים והביס את יריבו הרפובליקני בבחירות הכלליות, סטיב לונגן, ב-16 באוקטובר, וכך הפך לסנאטור השחור הראשון של מדינת ניו ג'רזי.
לאחר מכן נבחר לכהונה מלאה בבחירות בשנת 2014, כשהביס את יריבו הרפובליקני ג'ף בל, ברוב של 55.8% ממניין הקולות.
בוקר חבר בוועדת המשפט, בוועדת העסקים הקטנים והיזמות, בוועדת המסחר, המדע והתחבורה, בוועדת החוץ ובוועדת הסביבה והעבודות הציבוריות.
ב-1 בפברואר 2019, הכריז בוקר על התמודדות בבחירות לנשיאות ארצות הברית 2020, ופרש מהתמודדות ב-13 בינואר 2020.
באפריל 2025 התפרסם בוקר בעקבות נאום ארוך במיוחד למשך 25 שעות במהלך דיון בסנאט, הנאום הזה שבר את שיא הנאום הארוך ביותר בסנאט שהיה שייך לסטרום ת'ורמונד מהמפלגה הדמוקרטית.
בנושא הסכסוך הישראלי-פלסטיני, בוקר תומך בפתרון שתי המדינות, וכמו כן היה בין התומכים בהסכמות לוזאן על תוכנית הגרעין האיראנית.
בוקר היה צמחוני עוד מימי לימודיו באוניברסיטת אוקספורד, וכעבור זמן עבר לטבעונות, וכן היה ועודנו פעיל בקידום זכויות בעלי חיים.
הוא לא נישא ואין לו ילדים.
משנת 2019 עד 2022 היה בזוגיות עם רוזריו דוסון.
מועדון הכדורגל המלכותי קורטרייק או בקיצור העברי קורטרייק (בהולנדית: Koninklijke Voetbalclub Kortrijk או בקיצור KV Kortrijk ולעיתים KVK) היא קבוצת כדורגל בלגית מהעיר קורטרייק.
בשנת 1976 המועדון עלה לליגת העל לאחר 65 שנים בליגות הנמוכות.
בסיום עונת המועדון רשם את הישג השיא שלו כאשר סיים במקום הרביעי.
בעונת קורטרייק הגיעה לגמר הגביע הבלגי לראשונה בתולדותיה, אך הפסידה 0–1 ללוקרן.
בסיום עונת 2024/2025 הקבוצה ירדה לליגת משנה.
קורי ויין ברואר הוא כדורסלן עבר אמריקאי, אשר שיחק בליגת ה-NBA בין השנים 2007–2020. בשנת 2020 פרש ממשחק, ומונה לעוזר מאמן בקבוצת ניו אורלינס פליקנס.
ברואר נולד וגדל בפורטלנד שבטנסי, והצטיין בשנותיו בתיכון המקומי.
בסיום לימודיו, בעונת , הוזמן ברואר להשתתף במשחק מקדונלד'ס אול-אמריקן ואף נבחר לשחקן התיכונים המצטיין של ליגת התיכונים השנייה בטנסי ("Tennessee Mr.
לאחר לימודיו התיכוניים בחר ברואר לשחק עבור אוניברסיטת פלורידה, ובכך השלים רביעיית פרשמנים מבטיחה שהצטרפה לפלורידה באותה עונה, בנוסף לג'ואקים נואה, אל הורפורד וטאורין גרין.
רביעיית הפרשמנים, יחד עם שחקן השנה השנייה לי האמפרי, הרכיבה חמישייה דומיננטית שהובילה את הקבוצה לשתי אליפות מכללות בעונות ו-, כאשר ברואר מוכתר כשחקן המצטיין של טורניר הפיינל פור ב-2007. לאחר הזכייה השנייה בתואר ברואר העמיד את עצמו לבחירה בדראפט ה-NBA, יחד עם ארבעת חבריו לחמישייה הפותחת באוניברסיטת פלורידה.
ברואר נבחר בבחירה השביעית בדראפט 2007 על ידי מינסוטה טימברוולבס.
בתחילת עונתו השנייה בקבוצה, ב-1 בדצמבר 2008, סבל ברואר מקרע ברצועה הצולבת הקדמית שהשבית אותו עד סיום העונה.
ב-22 בפברואר 2011 נשלח ברואר לניו יורק ניקס כחלק מטרייד ענק שכלל ארבע קבוצות ו-13 שחקנים, ושלח לניקס, בין היתר, גם את כרמלו אנתוני וצ'אנסי בילאפס.
ברואר נחתך מהקבוצה שבוע לאחר מכן, מבלי ששיחק אף משחק במדיה.
יומיים לאחר שהפך לשחקן חופשי, ב-3 במרץ 2011, חתם ברואר בדאלאס מאבריקס על חוזה לשלוש עונות עבור 8 מיליון דולר.
בעונה זו עזר ברואר לדאלאס מאבריקס לזכות באליפות היחידה שלה בליגת ה-NBA.
ב-31 בדצמבר 2011 הועבר ברואר לדנוור נאגטס, יחד עם רודי פרננדס, בתמורה לבחירת סיבוב שני בדראפט.
עם סיום חוזהו בדנוור נאגטס חזר ברואר למינסוטה טימברוולבס, כשחתם בקבוצה כשחקן חופשי על חוזה לשלוש עונות עבור 15 מיליון דולר.
ב-11 באפריל 2013 קלע ברואר שיא קריירה של 51 נקודות בניצחון קבוצתו על יוסטון רוקטס ובכך גם השווה את שיא המועדון לנקודות במשחק (בעונת שבר מו ויליאמס את שיאו של ברואר כשקלע 52 נקודות במדי טימברוולבס).
ברואר גם חטף באותו משחק שישה כדורים ובכך הפך לשחקן הרביעי בלבד בתולדות ה-NBA, אחרי מייקל ג'ורדן, אלן אייברסון וריק בארי, שרושם לפחות 50 נקודות ושש חטיפות באותו משחק.
ב-19 בדצמבר 2014 נשלח ברואר ליוסטון רוקטס כחלק מטרייד משולש עם פילדלפיה 76'.
בסיום עונת חתם על הארכת חוזה ביוסטון לשלוש עונות נוספות עבור כ-23.4 מיליון דולר.
ב-22 בפברואר 2017 נשלח בטרייד ללוס אנג'לס לייקרס, יחד עם בחירת דראפט עתידית, בתמורה ללואיס ויליאמס.
בפברואר 2018, לאחר 54 משחקים במדי הלייקרס, שוחרר ברואר מהקבוצה, ושלושה ימים לאחר מכן חתם בקבוצת אוקלהומה סיטי ת'אנדר על חוזה עד סיום עונת .
ב-15 בינואר 2019 חתם ברואר על חוזה בן עשרה ימים בקבוצת פילדלפיה 76'.
בפברואר 2019 חתם על שני חוזים עוקבים ל-10 ימים בסקרמנטו קינגס, ולאחר מכן על חוזה עד לסיום עונת .
ב-24 ביוני 2020, לאחר מעל שנה מאז משחקו האחרון ב-NBA, חתם על חוזה נוסף בסקרמנטו עד לסיום עונת .
בנובמבר 2020 מונה ברואר לעוזר מאמן בקבוצת ניו אורלינס פליקנס, ובכך למעשה פרש ממשחק.
קורטני קרדשיאן בארקר היא אישיות טלוויזיה ודוגמנית אמריקאית.
קרדשיאן נולדה בלוס אנג'לס שבארצות הברית, היא בתם הבכורה של קריס ג'נר ורוברט קרדשיאן.
בשנת 2007, היא ומשפחתה החלו לככב בתוכנית הריאליטי "משפחת קרדשיאן" (Keeping Up With The Kardashians).
הצלחתה של התוכנית הובילה לעוד סדרות דוקומנטריות קצרות בכיכובה של קורטני כמו: "קורטני וקלואי כובשות את מיאמי", "קלואי וקורטני עושות את ההמפטונס" ו-"קורטני וקים כובשות את ניו יורק".
קורטני ואחיותיה קים, קיילי וקלואי עוסקות גם באופנה והשיקו קולקציות בגדים שונות, קוסמטיקה ובשמים.
בשנת 2021 שיחקה בסרט "יש לו את זה" של נטפליקס.
בשנת 2022 השיקה את המותג "Lemme", המתמחה בתוספי תזונה וויטמינים.
ב-2006 הכירה את סקוט דיסיק במסיבה של ג'ו פרנסיס במקסיקו.
הם נפרדו וחזרו מספר פעמים ויש להם שלושה ילדים משותפים.
בנם הבכור, מייסון דאש דיסיק, נולד ב-14 בדצמבר 2009. ב-8 ביולי 2012 ילדה קורטני את בתם השנייה, פנלופי סקוטלנד דיסיק.
ב-14 בדצמבר 2014 ביום הולדתו של מייסון ילדה קורטני את בנם השלישי, ריין אשטון דיסיק.
ב-18 באוקטובר 2021 התארסה קורטני לטראוויס בארקר, וב-22 במאי 2022 התחתנו באיטליה.
ב-17 ביוני 2023 הודיעה בהופעה של בארקר שהיא בהריון.
ב-1 בנובמבר, ילדה את בנה הרביעי עם בארקר.
קורטני ברת'ולומיו היא שחיינית אמריקאית.
היא שיאנית העולם בעבר במשחה שליחות 4x100 מטר מעורב לבריכת 25 מטר ושיאנית ארצות הברית בעבר לבריכת 25 במשחה ל-100 מטר גב.
אביה, צ'ארלס, הוא מהנדס אזרחי ואמה, אן, היא אחות מוסמכת.
היא החלה לשחות בגיל 5. היא התאמנה במועדון המקומי בהדרכתו של דונלד קימבל.
כיום, היא לומדת באוניברסיטת וירג'יניה.
במבחנים האמריקאים לאולימפיאדת לונדון (2012) סיימה ברת'ולומיו במקום 22 במשחה ל-100 מטר גב ובמקום 28 במשחה ל-200 מטר גב.
באליפות המכללות (NCAA) שנערכה בשנת 2014 זכתה ברת'ולומיו במדליית ארד במשחה ל-200 יארד גב בתוצאה של 1:50.84 דקות וסיימה במקום חמישי במשחה ל-100 יארד גב בתוצאה של 51.12 שניות.
באליפות המכללות שנערכה בשנת 2015 זכתה ברת'ולומיו בשתי מדליית כסף, במשחה ל-100 יארד גב בתוצאה של 50.51 שניות ובמשחה ל-200 יארד גב בתוצאה של 1:49.35 דקות.
נוסף לכך, היא סיימה במקום חמישי במשחה ל-200 יארד מעורב אישי בתוצאה של 1:55.71 דקות.
בתחרות בין נבחרת ארצות הברית לנבחרת אירופה (בריכת 25 מטר) שנערכה באינדיאנפוליס, אינדיאנה בדצמבר אותה שנה קבעה ברת'ולומיו במשחה שליחות 4x100 מטר מעורב, ביחד עם קייטי מיילי, קלסי וורל, סימון מנואל שיא עולם חדש של 3:45.20 דקות.
היא שחתה את סגנון הגב בתוצאה של 56.08 שניות.
היא ניצחה במשחה ל-100 מטר גב בשיא ארצות הברית חדש של 55.92 שניות, שיפור לשיא בן ה-4 שנים של נטלי קוגלין (55.97 שניות), לפני מיה נילסן (56.20 שניות).
שיאנית העולם קטינקה הוסו סיימה במקום רביעי (57.62 שניות).
נוסף לכך, היא סיימה במקום שני במשחה ל-200 מטר גב בתוצאה של 2:01.33 דקות, אחרי שיאנית העולם קטינקה הוסו (1:59.75 דקות) ולפני שיאנית ארצות הברית מליסה פרנקלין בת ארצה (2:01.53 דקות).
קורטני אוקולו היא אתלטית אמריקאית, אלופה אולימפית (ריו דה ז'ניירו 2016), אלופת עולם (דוחה 2019) ופעמיים ברציפות אלופת העולם באולם (פורטלנד 2016 וברמינגהאם 2018) בריצת שליחות 4x400 מטר.
היא אלופת העולם באולם (ברמינגהאם 2018) בריצת 400 מטר ושיאנית העולם (נכון ל-2020) בריצת שליחים 4x400 מטר משולבת ב-2 אתלטיות ו-2 אתלטים.
היא למדה והתחרתה במסגרת אוניברסיטת טקסס באוסטין.
באליפות המכללות בשנת 2013 סיימה אוקולו במקום רביעי בריצת 400 מטר בתוצאה של 51.96 שניות.
במשחקים הפאן-אמריקאיים לנוער שהתקיימו במדיין, קולומביה בתחילת אוגוסט אותה שנה היא זכתה בשתי מדליות זהב, בריצת 400 מטר (52.19 שניות) ובריצת שליחות 4x400 מטר.
באליפות המכללות שנערכה בשנת 2014 זכתה אוקולו בשתי מדליות זהב, בריצת 400 מטר (50.23 שניות) ובריצת שליחות 4x400 מטר.
ב-18 במאי אותה שנה היא קבעה בריצת 400 מטר שיא מכללות חדש של 50.03 שניות, שיפור לשיא בן ה-9 שנים של מוניק הנדרסון (50.10 שניות)..
באליפות המכללות שנערכה ב-2016 היא זכתה בפעם השנייה בשתי מדליות זהב,, בריצת 400 מטר (50.36 שניות) ובריצת שליחות 4x100 מטר וזכתה בגביע באוורמן לאתלטית המצטיינת ב-NCAA.
באליפות העולם באולם שנערכה בפורטלנד, אורגון במרץ 2016 זכתה אוקולו במדליית זהב בריצת 4x400 מטר בתוצאה של 3:26.38 דקות, לפני פולין (3:31.15 דקות) ורומניה (3:31.51 דקות).
באולימפיאדת ריו דה ז'ניירו (2016) זכתה אוקולו במדליית זהב בריצת שליות 4x400 מטר ביחד עם אליסון פליקס, פיליס פרנסיס ונטשה הייסטינגס בתוצאה של 3:19.06 דקות, לפני ג'מייקה (3:20.34 דקות) ובריטניה (3:25.88 דקות).
במשחקים הפאן אמריקאים שנערכו בלימה, פרו בתחילת אוגוסט 2019 זכתה אוקולו בשתי מדליות, זהב וארד.
מדליית זהב בריצת שליחות 4x400 מטר, לפני קנדה וג'מיקה.
מדליית ארד בריצת 400 מטר בתוצאה של 51.22 שניות, אחרי שריקה ג'קסון מג'מייקה (50.73 שניות) ופאולה מורן ממקסיקו (51.02 שניות).
קורטני גיבס היא שחקנית ודוגמנית אמריקאית.
מיס ארצות הברית לשנת 1988.
כדוגמנית השתתפה, בין היתר, בפרסומת של חברת המזון "SlimFast".
מ-1991 ועד 1995 הייתה נשואה לשחקן טום אפלין, ב-1999 נישאה לאיש העסקים אוורט מוקארוי ולהם בן ובת.
שיין גילברטו ג'נק , הידוע יותר בשם הבמה קורטני אקט, היא דראג קווין אוסטרלית, זמרת פופ, בדרנית ואישיות טלוויזיה בריאליטי.
קורטני אקט התפרסמה לראשונה כשהתמודדה בעונה הראשונה של אוסטרליאן איידול בשנת 2003. לאחר התוכנית היא חתמה חוזה עם BMG אוסטרליה (כיום סוני מיוזיק אוסטרליה), והוציאה את סינגל הבכורה שלה, "Rub Me Wrong", שהגיע למקום מספר 29 במצעד הסינגלים של ARIA.
היא המתמודדת הלהט"בית הראשונה שהופיעה בגלוי בתוכנית כישרונות טלוויזיה אוסטרלית.
בשנת 2014, קורטני הייתה אחת המתמודדות בעונה השישית של המרוץ לדראג של רו פול.
בשנת 2014, חזרה קורטני להקליט מוזיקה והוציאה לאור את extended play Kaleidoscope (2015, שכללה את השיר הרשמי של המרדי-גרא הלהט"בי של סידני 2016. קורטני החלה להופיע בקבוצת הדראג - The AAA Girls , שפרסמה מספר סינגלים ויצאה לסיבוב הופעות בצפון אמריקה.
בינואר 2018 הופיעה קורטני בעונה 21 של האח הגדול - עונת הסלבריטי אוסטרליה ובסופו של דבר זכתה מקום ראשון עם 49.43% מקולות הציבור הסופיים.
היא החלה לפתח קריירת אירוח, בתוכנית The Bi Life, תוכנית ההיכרויות הביסקסואלית הראשונה בבריטניה, ב-E!.
אקט פרסמה את השיר " Fight for Love " בסוף 2018, בתקווה לייצג את אוסטרליה בתחרות האירוויזיון 2019.
בשנת 2019, קורטני התחרתה והגיעה למקום השני בעונה 16 של הגרסה האוסטרלית של Dancing with the Stars, שם הוצמדה קורטני לג'ושוע קיף.
כך הפכו קורטני וקיף לזוג הראשון מאותו המין בתולדות הגרסה האוסטרלית, כמו גם לזוג השני מאותו המין בכל גרסה של התוכנית.
קורטני / ג'נק מעדיפה את כינוי הגוף היא בהתייחס לקורטני והוא בהתייחס לג'נק.
כותרת פרטיםקליידוסקופשוחרר: 7 ביולי 2015
שנה כותרת תפקיד הערות 2013 Meet the Glamcocks את עצמה תיעודי 2015 Luna Goes Cruising קודה (קול) סרט קצר This Is Drag את עצמה תיעודי
שנה כותרת תפקיד הערות 2000 Snick Flicks עצמה (מארחת) שודר בניקלודיאון אוסטרליה למשך 6 חודשים 2003 Australian Idol עצמה (מתמודדת) עונה 1 - מקום 13 במקום משותף עם מתמודדים עם wildcard 2010 Sleek Geeks עצמה עונה 2, פרק 8: "דרך ברחבי העולם" 2012 aAre You There, Chelsea?
קורי אניקה בוש היא פוליטיקאית אמריקאית, אחות מוסמכת, ואקטיביסטית בתנועת Black Lives Matter מסנט לואיס, מיזורי, שכיהנה כחברת בית הנבחרים של ארצות הברית מטעם מחוז הקונגרס הראשון של מדינת מיזורי בין השנים 2021–2025. הייתה האישה השחורה הראשונה שכיהנה במשלחת מיזורי לקונגרס.
מחוז בחירה זה מצוי במזרח מיזורי, מחוז בחירה בעל שטח קטן ואוכלוסייה של כ-750 אלף איש.
המחוז כולל את כל העיר סנט לואיס ואת רוב צפון מחוז סנט לואיס.
זהו המחוז הדמוקרטי ביותר במדינת מיזורי.
בעת כהונתה השתייכה לקבוצת "הסקווד", המונה חברי קונגרס פרוגרסיבים ממפלגה הדמוקרטית הכוללת לצדה את אייאנה פרסלי, אלכסנדריה אוקסיו-קורטז, אילהאן עומאר, ג'מאל באומן, סאמר לי, רשידה טליב וגרג קסר.
ב-6 באוגוסט 2024 הפסידה לווסלי בל בבחירות המקדימות של המפלגה הדמוקרטית, וכהונתה תמה בינואר 2025. בבחירות הכלליות שהיו בנובמבר 2024 זכה בל.
בוש נולדה וגדלה בסנט לואיס, שם למדה בבתי ספר ציבוריים מקומיים וסיימה את בית הספר התיכון של קרדינל ריטר.
היא למדה באוניברסיטת האריס-סטואו במשך שנה אחת לפני שקיבלה תואר שני בסיעוד מבית הספר לסיעוד לותרני.
החלה להיות פעילה פוליטית בעקבות הפרות הסדר בפרגוסון, בהם שימשה כאחות טריאז' ואף אמרה כי נפגעה בעצמה מאלימות משטרתית.
ב-2016 התמודדה בפריימריז הדמוקרטי לקראת הבחירות הכלליות על המושב בסנאט של ארצות הברית של חבר הסנאט, רוי בלאנט, אך הפסידה בפריימריז לג'יסון קנדר, מזכיר המדינה של מיזורי, שהפסיד גם הוא לבלאנט בבחירות הכלליות.
ב-2018 התמודדה לראשונה נגד לייסי קליי בבחירות המקדימות של המפלגה הדמוקרטית על הנציגות של המחוז הראשון של מיזורי בבית הנבחרים של ארצות הברית, מחוז הקונגרס המזוהה באופן מובהק עם המפלגה הדמוקרטית, אך הפסידה לקליי, שניצח גם בבחירות הכלליות והמשיך בכהונתו העשירית ברציפות בבית הנבחרים.
ב-4 באוגוסט 2020 התמודדה שוב והפעם ניצחה בקרב צמוד בבחירות המקדימות של המפלגה הדמוקרטית והדיחה את לייסי קליי, לאחר 10 קדנציות רצופות ולאחר 52 שנות כהונה של משפחת קליי במושב זה.
היא קיבלה תמיכה ממגוון ארגונים פרוגסיבים וכן מפוליטיקאים ופעילים חברתיים המשתייכים לפרוגרסיבים בארצות הברית כמו ברני סנדרס, חבר הסנאט, ואנג'לה דייוויס, פעילה חברתית שמאל רדיקלית.
בוש עלתה לבחירות הכלליות בנובמבר וניצחה את המועמד הרפובלקני, אנתוני רוג'רס ברוב מוחלט של 78% מהקולות.
בוש היא האישה האפרו-אמריקאית הראשונה בבית הנבחרים האמריקאי ממיזורי.
בוש ידועה בתמיכתה הנלהבת בתנועת ה-BDS, בביקורת חריפה על ישראל ואף קראה להחרמת ישראל.
ב-23 בספטמבר 2021 הייתה אחת מ-8 חברי קונגרס דמוקרטים (מתוך 220) שהצביעו נגד מימון לכיפת ברזל.
בשל אמירותיה, הואשמה על ידי ארגונים יהודיים באנטישמיות.
בבחירות הכלליות שהתקיימו ב-2022, ניצחה שוב עם רוב של 72% מהקולות.
לאחר טבח שבעה באוקטובר בוש קראה להפסקת סיוע צבאי לישראל ואמרה כי "התקפות חמאס הן בתגובה לפרובוקציות ישראליות נגד העם הפלסטיני".
בהצהרה שפרסמה כתבה כי "הפרות של זכויות אדם אינן מצדיקות עוד הפרות של זכויות אדם, ותגובה צבאית רק תחריף את סבלם של הפלסטינים והישראלים כאחד".
מנישואיה הראשונים יש לה שני ילדים, והיא מתגוררת עימם בסנט לואיס.
במשך 14 חודשים, היא ובעלה דאז התגוררו במכוניתם עם הילדים הקטנים לאחר שפונו בשל אובדן הכנסה לאחר שמחלה במהלך הריונה השני גרמה לה לעזוב את עבודתה.
במאי 2021 היא העידה בפני ועדת הפיקוח והרפורמה בבית כי במהלך הריונה הראשון, היא הודיעה לרופאה על כאבים עזים אך זו התעלמה ממנה, וכתוצאה מכך נכנסה לצירים מוקדמים.
בוש ייחסה זאת ל"יחס קשוח וגזעני" שנשים שחורות מתמודדות איתו במהלך ההיריון והלידה.
בציוץ בטוויטר לאחר מכן, כתבה: "כל יום, אנשים שחורים שיולדים והתינוקות שלנו מתים כי הרופאים שלנו לא מאמינים לכאב שלנו."
בפברואר 2023 התחתנה עם קורטני מריטס, מומחה לביטחון וגמלאי הצבא האמריקאי.
קורטני ג'ייסון אלכסנדר הוא כדורסלן עבר אמריקאי, אשר שיחק בליגת ה-NBA בין השנים 2000–2003. לאורך התקופה רשם ממוצעים כוללים של 9.0 נקודות, 2.2 ריבאונדים ו-1.2 אסיסטים למשחק.
אלכסנדר נולד וגדל בעיר ברידג'פורט שבקונטיקט, ובשנת 1995 החל ללמוד באוניברסיטת וירג'יניה.
בשתי עונותיו בקבוצת הכדורסל של האוניברסיטה קלע 14.3 נקודות בממוצע למשחק.
בשנת 1997 עבר לאוניברסיטת המדינה של קליפורניה בפרזנו, ולאחר "שנת קירור" (Redshirt) הצטרף לקבוצת הכדורסל שלה – פרזנו סטייט בולדוגס – אותה אימן חבר היכל התהילה של הכדורסל ג'רי טרקניאן.
את עונת 1999/2000 סיים אלכסנדר כמלך הסלים של ליגת המכללות, עם ממוצע של 24.8 נקודות למשחק, ובסיומה הוביל את קבוצתו להשתתפות בטורניר אליפות המכללות, לראשונה מזה 16 שנים.
לאחר העונה נבחר לחמישייה השנייה של העונה בליגת המכללות (Second-team All-American).
בדראפט ה-NBA 2000 נבחר אלכסנדר בבחירה ה-13 על ידי אורלנדו מג'יק, ומיד הועבר בטרייד לדאלאס מאבריקס.
ב-38 משחקיו עם המאבריקס מיעט לשחק, וקלע 4.2 נקודות בממוצע למשחק.
באמצע עונת הרוקי שלו הועבר יחד עם כריסטיאן לייטנר, לוי ואט, יוברט דייוויס ואית'ן תומאס בטרייד לוושינגטון ויזארדס, תמורת ג'וואן הווארד, קלווין בות' ואובינה אקזי.
עד לסיום אותה עונה הצטיין במדי הוויזארדס, עם ממוצע של 17.0 נקודות למשחק, כולל 22.1 נקודות למשחק ב-12 המשחקים האחרונים.
במשחק האחרון של העונה, מול טורונטו ראפטורס, קלע שיא קריירה של 33 נקודות.
בעונת פתח במחצית המשחקים בהם שותף, לצדו של מייקל ג'ורדן, וקלע 9.8 נקודות למשחק.
ביוני 2002 הועבר בטרייד לניו אורלינס הורנטס, בתמורה לבחירת דראפט עתידית.
בעונתו היחידה בקבוצה קלע 7.9 נקודות בממוצע למשחק, כמחליפם מהספסל של בארון דייוויס ודייוויד וסלי.
באוקטובר 2003 סבל אלכסנדר מקרע בגיד האכילס אשר אילץ אותו להחמיץ את כל עונת , ולמעשה הביא לסיום הקריירה שלו, בגיל 26 בלבד.
קורטני הנגלר היא שחקנית קולנוע וטלוויזיה אמריקאית.
הנגלר, ילידת פיליפסבורג ניו ג'רזי.
היא למדה משחק בלוס אנג'לס.
הנגלר התחילה את קריירת המשחק שלה כששיחקה בתפקיד ראשי בסרט האימה, סרט מדרגה שנייה "The Creat Creatures" משנת 2003. שנתיים לאחר מכן הופיעה בתפקיד אורח בדרמה הרפואית "האוס".
בשנת 2008 ושוב בשנת 2018, הנגלר שיחקה בתפקיד אורח בסיטקום הפופולרי "המפץ הגדול".
היא גילמה את מיסי קופר, אחותו התאומה של הדמות הראשית בסדרה "שלדון קופר".
לאורך השנים הנגלר שיחקה בתפקידי אורח שונים בכמה סדרות טלוויזיה והיה לה תפקיד חוזר בסיטקום "ממי" של רשת CBS.
בשנת 2018 החלה לשחק בתפקיד ראשי בסדרת הטלוויזיה "קוברה קאי".
בסדרה מגלמת הנגלר את אמנדה לרוסו, אשתו של הקראטה קיד המקורי, דניאל לרוסו.
הנגלר התחתנה עם רוס קוהן באוקטובר 2015. יש להם בן אוסקר נואה, יליד פברואר 2017. במרץ 2019 נולד ילדם השני.
קורטני פורטסון הוא כדורסלן אמריקאי, המשחק בעמדת הרכז בבני הרצליה.
פורטסון שיחק שנתיים באוניברסיטת ארקנסו.
הוא רשם את הטריפל דאבל השני אי פעם של המכללה עם 20 נקודות, 12 אסיסטים ו-10 ריבאונדים, בניצחון בדצמבר 2008 על אוניברסיטת צפון מרכז קרוליינה.
בשנת 2010, לאחר שלא נבחר בדראפט ה-NBA, חתם פרוטסון בסטיאווה בוקרשט, אך עזב בינואר 2011. במרץ חתם בסטוקטון קינגס מליגת הפיתוח של ה-NBA.
בנובמבר 2011, עבר פורטסון לסאות' ביי לייקרס, אך ב-8 בדצמבר הוא חתם בלוס אנג'לס קליפרס.
לפני פתיחת העונה הוא שוחרר מהקבוצה וחזר לסאות' ביי לייקרס.
ב-16 בינואר 2012, חתם פורטסון לעשרה ימים בקליפרס.
ב-27 בינואר, בתום החוזה ולאחר ששיחק בארבעה משחקים, פורטסון שוחרר.
בהמשך אותה עונה הוא חתם על חוזה לעשרה ימים ביוסטון רוקטס, שבסופו הוא חתם בקבוצה עד תום העונה.
בספטמבר 2012 הוא שוחרר מיוסטון וחתם בקליפרס, אך ב-7 באוקטובר הוא שוחרר מהקבוצה יחד עם כריס ג'ונסון וחזר לסאות' ביי לייקרס.
ב-4 בפברואר 2013, נבחר פורטסון למשחק האולסטאר של ליגת הפיתוח של ה-NBA.
בספטמבר 2013, חתם פורטסון לעונה באבטודור סראטוב הרוסית.
ב-3 ביוני 2014, הוא חתם עד תום העונה בטרוטמונדוס.
ב-5 ביולי 2014, חזר פורטסון לאוטודור סראטוב וחתם לעונה.
ב-18 בפברואר 2015, הוא העמיד טריפל דאבל של 30 נקודות, 12 ריבאונדים ו-13 אסיסטים במשחק היורוצ'לנג' נגד גויסינג נייטס, מה שזיכה אותו בתואר השחקן המצטיין של השבוע.
ב-11 ביולי 2015, חתם פורטסון בבנדירמה הטורקית.
ב-9 במרץ 2016 הוא שוחרר מהקבוצה לאחר שהעמיד 16.2 נקודות, 4.3 ריבאונדים ו-6.5 אסיסטים בממוצע למשחק.
ביולי 2016, פורסטון חתם לעונה בז'ג'יאנג ליונס הסינית.
ב-4 בינואר 2017, רשם פורטסון טריפל דאבל של 22 נקודות, 11 ריבאונדים ושיא קריירה של 20 אסיסטים בהפסד 117–130 לשאנדונג הירוס.
פורטסון נבחר לשחקן המצטיין של הליגה הסינית, לאחר שהעמיד 31.1 נקודות, 12.0 אסיסטים ו-7.8 ריבאונדים בממוצע למשחק.
ב-26 ביולי 2021, חתם פרוטסון לעונה בבני הרצליה מהליגה הישראלית.
קורטני איטון היא דוגמנית ושחקנית קולנוע וטלוויזיה אוסטרלית.
איטון נולדה בבנברי, אוסטרליה המערבית ב-6 בינואר 1996. אביה, סטיבן איטון, הוא ממוצא אנגלי, ואמה עם שורשים מסין, מאיי קוק וממוצא מאורי.
בשנת 2014 היא סיימה את לימודיה בבית הספר התיכון של קתדרלת בנברי
בגיל 11, איטון הוחתמה על חוזה בסוכנות הדוגמניות "Vivien's Models".
בגיל 16 איטון החלה לדגמן.
בהמשך השתתפה בסדנת משחק עם מיילס פולארד כחלק מפיתוח עיסוקה בדוגמנות.
בשנת 2015 לוהקה לתפקיד בסרט "מקס הזועם: כביש הזעם".
בדצמבר 2013, איטון לוהקה לסרט האקשן והפנטזיה "מלחמת האלים", שהוקרן בשנת 2016, בתור זאיה, שפחה ומושא אהבה של אחת הדמויות הראשיות (ברנטון ת'ווייטס).
במאי 2016, הוכרז שאיטון תככב לצד רוס לינץ' בסרט הפנטזיה-קומדיה, "מה הסטטוס".
בשנת 2019 היא שיחקה לצד ארון אקהרט במותחן הפעולה "מרדף בשידור חי".
בדצמבר 2019, לוהקה איטון לתפקיד חוזר בתור לוטי בסדרת הטלוויזיה "הצהובות".
איטון מתגוררת בלוס אנג'לס, לאחר שעברה לארצות הברית ב-2015. היא הייתה במערכת יחסים עם השחקן האמריקאי רוס לינץ' מ-2015 עד 2017.
מאז 2018, היא במערכת יחסים עם צלם הקולנוע ספנסר גודול.
+שנהסרטתפקידהערות2015מקס הזועם: כביש הזעםצ'ידו2016מלחמת האליםזאיה2017יחסים פתוחים בלייק ביסון2018Status Updateשרלוט אלדןPerfectשרה2019מרדף בשידור חיאווה ברוקס2024Parachuteריילי
+שנהסדרהתפקידהערות2021–הווההצהובותשרלוט "לוטי" מת'יוסתפקיד חוזר (עונה 1)
קורטס (בספרדית: Cortés) הוא אחד מ-18 מחוזות הונדורס.
המחוז משתרע על שטח של 3,954 קמ"ר ובשנת 2015 אוכלוסיית המחוז הוערכה ב-1,612,762 נפש, מה שהופך אותו למאוכלס ביותר בהונדורס.
המחוז נוצר בשנת 1893 מחלקים ממחוזות סנטה ברברה ויורו.
בירת המחוז היא סן פדרו סולה.
הערים המרכזיות כוללות גם את לה לימה, כולומה, וילנואבה, וערי הנמל פוארטו קורטס ואומואה.
החוף האטלנטי של מחוז קורטס ידוע בחופים המצוינים הרבים שלו.
קורטס היא ליבה הכלכלי של הונדורס, שכן עמק סולה הוא האזור החקלאי והתעשייתי העיקרי של המדינה.
חברות בננות אמריקאיות הגיעו לאזור בסוף המאה ה-19, והקימו מטעים עצומים, כמו גם תשתית למשלוח הפירות לארצות הברית.
סן פדרו סולה משכה מספר ניכר של מהגרים אירופאים, פלסטינים, לבנונים וממדינות מרכז אמריקה.
התעשייה פורחת במחוז, וקורטס מארחת היום את רוב מפעלי ההרכבה במדינה, המכונים מקווילדורה .
בבוטניקה, הקורטקס (cortex) הוא שכבה חיצונית של גזע או שורש בצמח וסקולרי, שכבה השוכנת מתחת לאפידרמיס אך מחוץ לצרורות הווסקולריים.
הקורטקס מורכב ברובו מתאי פרנכימה (parenchyma) גדולים בעלי דופן דקה של מערכת רקמת בסיס ומציגה התמיינות מבנית מועטה.
תאי הקורטקס החיצוניים מפתחים לעיתים קרובות דפנות תאים מעובות באופן לא סדיר, ונקראים תאי קולנכימה (collenchyma).
במבנה התלת-ממדי של גבעולים עשבוניים, האפידרמיס, הקורטקס והקמביום (השכבה שבין העצה והשיפה) הווסקולריים יוצרים גלילים קונצנטריים סביב הליבה הגלילית הפנימית של הפית.
חלק מתאי הקורטקס החיצוניים עשויים להכיל כלורופלסטים, מה שנותן להם צבע ירוק.
לכן הם יכולים לייצר פחמימות פשוטות באמצעות פוטוסינתזה.
בצמחים עציים, הקורטקס ממוקם בין הקליפה לרקמה הווסקולרית (שיפה, בפרט).
הוא אחראי על הובלת חומרים לתוך הגליל המרכזי של השורש באמצעות דיפוזיה ועשוי לשמש גם לאחסון מזון בצורת עמילן.
בשורשים של צמחים וסקולריים, הקורטקס תופס חלק גדול יותר מנפח האיבר מאשר בגבעולים עשבוניים.
התאים של קליפת השורש דחוסים בצורה רופפת ומאפשרים תנועה של מים וחמצן בחללים הבין-תאיים.
אחד התפקידים העיקריים של קליפת השורש הוא אזור אחסון למזונות.
השכבה הפנימית של הקורטקס בשורשים של צמחים וסקולריים היא האנדודרמיס.
האנדודרמיס אחראי על אחסון עמילן וכן על ויסות הובלת מים, יונים והורמונים צמחיים.
בחזזית, הקורטקס הוא שכבת פני השטח או ה"עור" של החלק שאינו פרי.
זוהי השכבה החיצונית של רקמת תלוס, המכסה את התאים הבלתי מובחנים של המדולה.
לחזזיות פרוטיקוז יש קורטקס המקיף את הענפים, גם לצורות פחוסות, דמויות עלים; לחזזיות פוליוז יש קורטקס עליון ותחתון; לחזזיות קרוסטוז, פלקודואידים וחזזיות קשקשיות יש קורטקס עליון אך לא תחתון; ולחזזיות לפרוז אין קורטקס.
באנטומיה ובזואולוגיה , קורטקס (או קליפה) היא השכבה החיצונית (או השטחית) של איבר.
המילה קורטקס היא ממקור לטיני.
איברים עם קליפות מוגדרות היטב כוללים כליות, בלוטות יותרת הכליה, שחלות, תימוס וחלקים במוח, כולל קליפת המוח.
קליפת הכליה, בין הקפסולה הכלייתית למדולה הכלייתית ; מכילה את גופיפי הכליה עם הפקעיות (גלומרולי) החשובות לסינון הדם.
קליפת האדרנל, הממוקמת לאורך ההיקף של בלוטת יותרת הכליה ; מסייעת בתגובת הדחק באמצעות ייצור הורמונים סטרואידיים שונים, הנקראים קורטיקוסטרואידים (או קורטיקואידים).
קליפת התימוס מורכבת בעיקר מלימפוציטים; מתפקדת כאתר לרקומבינציה סומטית של קולטני תאי T וברירה חיובית.
קליפת המוח היא השכבה החיצונית של המוח הגדול, ממלאת תפקיד מפתח בזיכרון, תשומת לב, מודעות תפיסתית, מחשבה, שפה, תכנון ותנועה.
קליפת העצם היא השכבה החיצונית, הצפופה והקשה של העצם; נבדלת מרקמת העצם הספוגית הפנימית.
קליפת השחלה היא השכבה החיצונית של השחלה ומכילה את הזקיקים.
קליפת הלימפה היא השכבה החיצונית של בלוטת הלימפה.
קורי בן יהודה (נולד ב-20 ביוני 1988 בטורונטו, קנדה) הוא מוזיקאי קנדי-ישראלי, הידוע בעיקר כמתופף בלהקת הפאנק רוק (Punk rock) הישראלית "יוסלס איי.די".
בנוסף, הוא מתופף בלהקות רבות של פאנק רוק ישראלי, בהן "בוא לבר" ,"טברנק", "האחים צברי" ו"שש שש שש", והוא הסולן של להקת ההארדקור פאנק הישראלית "קידס אינסיין".
משנת 2023 הוא שר ומנגן בהרכב "קו אחורי" הכולל את אהוד בנאי.
קורי בן יהודה נולד בטורונטו, קנדה, ובגיל שנה עלה לישראל עם משפחתו.
בילדותו אהב את הביטלס, ולאחר מכן חיבב מוזיקת ראפ, בעיקר את להקת שב"ק ס'.
ב-2002 התחיל את דרכו במוזיקה כסולן להקת הפאנק רוק (Punk rock) "לא כשר" שכללה את אלישע בנאי כגיטריסט הלהקה.
הלהקה ניגנה בעיקר במועדונים בתל אביב סביב הסצנה של הפאנק ומועדון הפטיפון.
מגיל 15 ניגן בלהקות פאנק רוק ישראליות, בהן "איבל וויזל" ולהקת "פוני פוני" שכללה את סימה נון כסולנית הלהקה.
בשנת 2004 הופיע בווידאו קליפ של להקת "פאנקייק".
ב-2006 הצטרף ללהקת ההארדקור פאנק "מונדו גקו" שיצאה למספר סיבובי הופעות באירופה והוציאה מספר אלבומים.
הצטרף מספר פעמים כמתופף ללהקת הפאנק רוק האמריקאית NOFX, שגם הופיעה בישראל בשנת 2007.
ב-2010 הקים את להקת ההארדקור פאנק "קידס אינסיין" שהיה סולן בה, יחד עם נדב רותם ויוני צברי מהאחים צברי.
הלהקה הייתה פעילה בעיקר באירופה ובתל אביב, יצאה למספר סיבובי הופעות באירופה והוציאה מספר אלבומים, בין השאר בחברת תקליטים הגרמנית Redfield Records ובלייבל הישראלי "תקליטים חולים" המנוהל על ידי חיים בנימיני (מלהקת בוא לבר).
ב-2016 הצטרף כמתופף ליוסלס איי די שבה היה פעיל הופיע והקליט איתה עד ל־2024.
בתקופת הקורונה, הצטרף כמתופף לאהוד בנאי שהקים להקה בשם "קו אחורי" שכללה את פועלי הבמה שעבדו לצידו, בהם ארז שמידע.
הלהקה מבצעת עיבודים מקוריים לשירים של אהוד בנאי, קאברים ללהקות פאנק רוק וכן חומרים מקוריים.
בשנת 2022 הופיע בסרט "עצבני ומהיר: הסיפור של פאסט מיוזיק והפטיפון".
כיום מתופף גם בהרכב הפאנק רוק "למה אני חי" שהקימו שוגר זאזא ועוסק בסקייטבורדינג.
ב-1945 קיבלה קוריאה הדרומית את עצמאותה בעקבות כניעת יפן ומשום כך שנות העצמאות נספרות מ-1945 ואילך, אולם ממשל עצמאי כונן ב-1948 בשטח הנאמנות האמריקאי בקוריאה שגבולותיו נקבעו בעקבות כיבוש חצי האי במלחמת העולם השנייה.
קוריאה הצפונית הוקמה בשטח הנאמנות הסובייטי בקוריאה.
מ-1910 ועד תום מלחמת העולם השנייה הייתה קוריאה כולה תחת כיבוש יפני.
בסיום מלחמת העולם השנייה חולק חצי האי הקוריאני לשני אזורי כיבוש שהגבול ביניהם עבר בקו הרוחב 38. ברית המועצות שלטה בחלק הצפוני, ואילו ארצות הברית שלטה בחלק הדרומי.
ב-1948 הוקמו שתי ממשלות תואמות: ממשלה צפונית שנתמכה על ידי ברית המועצות, וממשלה דרומית שהושפעה מארצות הברית.
בשנת 1950 פרצה מלחמת קוריאה בין שתי השכנות, האו"ם תמך בממשלת הדרום והקומוניסטים תמכו בממשלת הצפון.
הסכם שביתת נשק נחתם סופית בשנת 1953 וחילק את חצי האי לרוחב האזור המפורז הקוריאני בקרוב לגבולות המקוריים של שתי הקוריאות לפני המלחמה.
בתום המלחמה חוותה קוריאה הדרומית מספר מהפכות פוליטיות: הממשלה האוטוקרטית של נשיא המדינה הראשון, סינגמן רי, הופלה בשל מהומות סטודנטים ולתקופה קצרה הוקם שלטון אזרחי.
בשנת 1960 בידי הנשיא הנבחר יון פוסאן.
הפיכה צבאית בראשותו של הגנרל פאק צ'ונגהי בשנה העוקבת, גררה את האומה לדיקטטורה שנמשכה 18 שנה, במהלכה צמחה המדינה באופן משמעותי מבחינה כלכלית.
פאק נרצח ב-1979 והגנרל צ'ון דוהוואן תפס את השלטון בהפיכה נוספת.
הפגנות סטודנטים מאסיביות באביב 1980 בקוואנגג'ו הסתיימו בשבירת הצבא באירוע שנודע כהתקוממות קוואנגג'ו.
בכל אותה התקופה, גנרלים אמריקאים שמרו על שליטה מבצעית של הכוחות האמריקאים-קוריאנים המשותפים.
אי שקט פוליטי שרר במדינה עד שהמחאות הצליחו לסלק את הדיקטטורה, ולבסס צורת ממשל דמוקרטית יותר בשנת 1987, עם בחירתו של נו טהאו לנשיאות.
בעשור שלאחר מכן, הפכה קוריאה הדרומית לאחת הכלכלות המובילות בעולם.
בשנת 1991 בעקבות החלטה 702 של מועצת הביטחון של האו"ם היא התקבלה לארגון.
בשנת 1996 היא הצטרפה ל-OECD (הארגון לשיתוף פעולה ופיתוח כלכלי).
אף על פי שהאומה סבלה במהלך המשבר הכלכלי של אסיה בשנת 1997, קוריאה הדרומית היא דמוקרטיה מודרנית כיום ואחת מהאומות האסיאתיות המשפיעות ביותר.
איחוד קוריאה נשאר נושא חשוב בשיח הקוריאני, וזאת על אף העובדה שעדיין לא נחתם שום חוזה שלום עם הצפון.
ביוני 2000 התקיימה פסגה ראשונה מסוגה בין הצפון לדרום, ומאז נחתמו מספר אמנות וחוזים, אך הכול בזהירות מצד שתי המדינות.
לאחרונה אף גברו הדאגות של הדרום ומדינות נוספות באזור כמו יפן, סין, וארצות הברית עקב תוכנית הגרעין של קוריאה הצפונית שהחלה להוות איום על המדינות באזור.
בדצמבר 2024 נשיא דרום קוריאה יון סוק-יאול הכריז על משטר צבאי במדינה, ולאחר התנגדות הפרלמנט ביטל החלטה זאת.
עקב כך, הדיח הפרלמנט את הנשיא ובית המשפט הוציא נגדו צו מעצר.
"רפובליקת קוריאה" היא רפובליקה דמוקרטית מפותחת ויציבה שבה חולקים הנשיא והרשות המחוקקת את השלטון.
ראש המדינה של הרפובליקה הוא הנשיא, שנבחר בבחירות ישירות לקדנציה יחידה בת 5 שנים.
בנוסף להיותו הנציג הגבוה ביותר מטעם הרפובליקה והמפקד העליון של הכוחות המזוינים, יש לנשיא כוח ביצועי רב: באישור הפרלמנט הוא ממנה את ראש הממשלה וכן את נציגי "מועצת המדינה" או ה"קבינט" שבראשו הוא עומד.
"האספה הלאומית של קוריאה הדרומית" (kukhae) הוא הפרלמנט החד ביתי של המדינה, שנבחריו ממלאים את תפקידם במשך 4 שנים.
המועצה המחוקקת מורכבת מ-299 מושבים, כאשר 243 מהמושבים נבחרים על ידי בחירות מקומיות והשאר מחולקים על פי ייצוג פרופורציונלי.
הגוף שעומד בראש הרשות השופטת הוא בית המשפט העליון של קוריאה הדרומית.
את שופטי השלום ממנה הנשיא, בהסכמת הפרלמנט.
מאז 1948 היו לקוריאה הדרומית 6 חוקות.
כל חוקה מסמלת רפובליקה דרום קוריאנית חדשה.
הממשלה הנוכחית ידועה כרפובליקה השישית תחת חוקת 1988.
באוקטובר 2006 נבחר שר החוץ של קוריאה הדרומית, באן קי-מון, למזכ"ל האו"ם, הוא כיהן בתפקיד מ-2007 עד 2017.
היחסים עם קוריאה הצפונית מבוססים על מדיניות אור השמש שעליה לקים דה-ג'ונג הוענק פרס נובל לשלום.
קוריאה הדרומית מחולקת לתשע פרובינציות, שש ערי מטרופולין, פרובינציה אוטונומית אחת ועיר מיוחדת אחת:
יחסי ישראל – קוריאה הדרומית
בין מדינת ישראל וקוריאה הדרומית קיימים יחסים דיפלומטיים מלאים.
הקשרים בין שתי המדינות החלו עוד מראשיתן של שנות ה-50 של המאה ה-20, כאשר החל משנת 1962, שתי המדינות השיקו קשרים דיפלומטיים רשמיים.
קוריאה הדרומית נחשבת למדינה מפותחת בתחומי הטכנולוגיה.
בנובמבר 1994 נחתם בסיאול הסכם לשיתוף פעולה מדעי וטכנולוגי בין משרד המדע והטכנולוגיה הישראלי למקבילו הדרום קוריאני.
במסגרת ההסכם, בוצעו למעלה מ-50 מחקרים משותפים בתחומים של ראייה ממוחשבת, ננו-טכנולוגיה, מוליכים למחצה ומדעי החיים.
בשנת 2005 ביקר שר המדע הדרום קוריאני בישראל ובמהלך השנים נערכו כינוסים משותפים בישראל ובקוריאה הדרומית בתחומים מגוונים כדוגמת מידול גאומטרי ממוחשב וגרפיקה ממוחשבת.
החל משנת 2010 נערך אחת לשנה "כנס קוריאה לעסקים", שמטרתו הגברת פעילות הסחר, ההשקעות ושיתופי פעולה עסקיים בין המדינות.
את הכנס מארגנת קבוצת "Yonaco" בשיתוף עם מכון היצוא.
כתוצאה מסדרת הפגישות במהלך הכנס השני, התממשה השקעת הון הסיכון הראשונה של קרן הון סיכון קוריאנית בחברת טכנולוגיה מישראל.
בשנת 2012 פורסם קול קורא למחקרים משותפים בתחומים אנרגיה מתחדשת, ננו-מדע וטכנולוגיה בהקשר של מוליכים למחצה.
מדי שנתיים מושקעים כ-400 אלף דולר מכל צד במחקרים המשותפים הללו.
במאי 2021 פורסם שישראל וקוריאה הדרומית יחתמו על הסכם סחר חופשי.
כלכלת קוריאה הדרומית נמנית עם הכלכלות המפותחות והמתועשות באסיה, ומדורגת במקום ה-13 בעולם מבחינת התוצר הלאומי הגולמי.
קוריאה הדרומית חברה בפורום ה-G-20, בו חברות 20 הכלכלות הגדולות בעולם, וכן בארגון ה-OECD.
חלוקת קוריאה לאחר מלחמת קוריאה הותירה את רוב האזור המתועש בקוריאה הצפונית ואילו כלכלת קוריאה הדרומית התבססה עד שנות ה-60 של המאה ה-20 בעיקר על חקלאות, תעשייה זעירה, דיג ומעט תעשייה כבדה.
לאורך תקופה ארוכה נזקקה קוריאה הדרומית לסיוע בין-לאומי, בעיקר אמריקני, על מנת לספק את צרכיה המינימליים.
בשנות ה-60 של המאה ה-20 החלה ממשלת פאק צ'ונגהי ברפורמות כלכליות מרחיקות לכת שהתמקדו בעידוד היצוא ובמפעלי תעשייה קלה הדורשים כוח עבודה רב.
בשנות ה-70 של המאה ה-20 החלה ממשלת קוריאה הדרומית במדיניות כלכלית והפניית פיננסים ליצירת מפעלים של תעשייה כבדה ומפעלים כימיים.
כך צמחו בקוריאה תאגידי ענק ("צ'בול") בבעלות משפחתית, כגון יונדאי, סמסונג (וסמסונג C&T), LG, דייהו ועוד, שאחראיות עד היום על חלק ניכר מהתוצר הדרום-קוריאני.
נכון ל-2005, הייתה קוריאה הדרומית בין המדינות המובילות בייצור זיכרונות של מוליכים למחצה, מסכים דקים וטלפונים סלולריים.
בנוסף דורגה המדינה ראשונה בעולם בבניית ספינות וחמישית בבניית מכוניות.
מראשית שנות ה-60 עד לסוף שנות ה-80 צמחה הכלכלה הדרום קוריאנית ב-8.7% בשנה.
נכון לאמצע העשור השני של המאה ה-21, התמ"ג לנפש בקוריאה הדרומית שווה ערך לזה שבכלכלות הבינוניות של האיחוד האירופי, ופי 20 מזה שבקוריאה הצפונית.
כאחת מהמדינות המכונות "ארבעת הנמרים של מזרח אסיה" (יחד עם הונג קונג, סינגפור וטאיוואן), כלכלת קוריאה הדרומית המשיכה בעקביות לצמוח ולהשתלב בכלכלה העולמית המודרנית בתחומים כגון תעשייה והיי טק.
צמיחה זו הביאה את קוריאה הדרומית לדירוגה ככלכלה ה-12 בגודלה בעולם על אף המשבר הפיננסי באסיה בשנת 1997 אשר חשף בעיות של תוכנית פיתוח המשק הדרום קוריאני.
ההצלחה הכלכלית התבססה בין היתר על יחסים קרובים בין הממשל והמגזר העסקי שכללו: הגבלות על יבוא, מענקים לתעשייה וטיפוח כוח העבודה.
תיירות פנים היא פופולרית מאוד בקוריאה הדרומית, תיירות החוץ הנכנסת לקוריאה הדרומית לא מפותחת ומרוכזת בעיקר בבירה סיאול.
מונדיאל 2002 שנערך בקוריאה הדרומית וביפן משך תיירים רבים לבקר בקוריאה הדרומית וביפן באותה התקופה.
בשנת 2015 נכנסו לקוריאה הדרומית כ־10 מיליון תיירים - 47% מהרפובליקה העממית של סין ללא האזורים האדמיניסטרטיביים המיוחדים, 17% מיפן ו-5% מהונג קונג.
שטחה הכולל של המדינה קוריאה הדרומית הוא 99,268 קילומטר מרובע.
קוריאה הדרומית נמצאת בחצי אי בדרום מזרח אסיה, ממזרח לקוריאה הדרומית נמצא הים היפני המכונה בקוריאה הדרומית "הים המזרחי" ובמערבה של קוריאה הדרומית נמצא הים הצהוב, מדרום נמצאים מצר קוריאה והים הסיני המזרחי.
קוריאה הדרומית היא ארץ הררית.
כ-30% משטח המדינה הם שטח מישורי נמוך שנמצא בעיקר במערב ובדרום-מזרח המדינה.
ניתן לחלק את קוריאה הדרומית לשלושה חלקים: אזור מזרחי שמורכב מהרים ומרצועת חוף צרה, חלק מערבי המורכב ממישור חוף רחב, נחלים ונהרות ואזור דרומי המורכב מרשת סבוכה של הרים וואדיות.
הנוף הדרומי של המדינה מורכב מהרים מיוערים למחצה המגיעים למזרח, בין ההרים יש וואדיות צרים ועמוקים.
חופי המערב והדרום במדינה מיושבים בצפיפות.
כ-3,000 איים, רובם קטנים ולא מיושבים נמצאים ממערב ומדרום למדינה.
הלסן – הר געש שאינו פעיל יותר – יצר את האי הגעשי צ'ג'ו שבדרום המדינה.
ההר הוא הגבוה במדינה וגובהו 1,950 מטר.
צ'ג'ו הוא האי הגדול במדינה, ומרוחק כ-100 ק"מ מהחוף הדרומי של קוריאה הדרומית.
האי – ששטחו 1,845 קילומטרים רבועים – נכנס בשנת 2011 לרשימת שבעת פלאי עולם הטבע.
הקוריאנים חיו במנצ'וריה במשך מאות שנים וכיום הם מיעוט בסין.
לאחר מלחמת העולם הראשונה אילץ סטלין אלפי קוריאנים שחיו בקרבת ולדיווסטוק וחברובסק לעבור למרכז אסיה ולשטחים בשליטת ברית המועצות, מפני שפחד כי הם משתפים פעולה עם היפנים.
למעשה, מרבית הקוריאנים שחיו ביפן הובאו לשם כדי לשמש כוח עבודה זול במהלך התקופה הקולוניאלית של יפן.
לאחר חלוקת חצי האי קוריאה בתום מלחמת העולם השנייה עברו יותר מארבעה מיליון קוריאנים את הגבול לעבר קוריאה הדרומית.
במשך ארבעים השנים הבאות התאזן המצב בעקבות הגירה לארצות אחרות, בעיקר לארצות הברית, קנדה, מערב אירופה ודרום אמריקה, בגלל המצב הפוליטי, הכלכלי והסוציאלי הרעוע ששרר במדינה בעשורים הראשונים לאחר הקמתה.
מצב זה השתנה לאחר הצמיחה הכלכלית של המדינה בסוף שנות השמונים ולקראת תחילת ואמצע שנות התשעים, ומספר המהגרים מהמדינה ירד בצורה חדה.